(দিনাজপুর২৪.কম) অস্ট্রেলিয়ার ঘরোয়া টি-টোয়েন্টি আসর বিগ ব্যাশ লীগে সিডনি থান্ডার্সের প্রথম ম্যাচে ভিন্ন কারণে নজর কাড়েন দলটির ক্যারিবীয় ব্যাটসম্যান আন্দ্রে রাসেল। এদিন কালো ব্যাট হাতে খেলতে নামেন সিডনি থান্ডার্সের এ অলরাউন্ডার। ডার্বি ম্যাচে সিডনি সিক্সার্সের কাছে হার দেখেন রাসেলরা। আর অজি বোর্ড ক্রিকেট অস্ট্রেলিয়া (সিএ) জানিয়েছিল খেলোয়াড়রা চাইলে কালো বা দলের পোশাকের সঙ্গে মিল রেখে রঙ্গীন ব্যাট নিয়ে খেলতে পারবে। তবে সাদা বলে কালো ব্যাটের দাগ লেগে যায় বলে সিদ্ধান্ত পরিবর্তন করলো অজি বোর্ড। বুধবার বিগ ব্যাশ লীগের প্রধান অ্যান্থনি এভারার্ড বলেন, ওই ম্যাচ শেষে আম্পায়াররা ক্রিকেট অস্ট্রেলিয়াকে জানিয়েছেন, সাদা বলে আন্দ্রে রাসেলের ব্যাটের কালো দাগ লেগে যাচ্ছিল । -ডেস্ক